Michel Fallize

Philippe Michel Fallize (født 24. februar 1855 i Harel  i Storhertugdømmet Luxembourg, død 28. april 1920 i Chicago i USA) var katolsk ordensprest og misjonær i Britisk India.

Liv og virke
Han kom til University of Notre Dame du Lac i Indiana i USA i 1874, og ble medlem av kongregasjonen av Det Hellige Kors (latin:  Congregatio a Sancta Cruce) der. Den 31. desember 1878 ble han presteviet.  

I 1889 ledet fader Michel Fallize Hellig Kors-misjonærene tilbake til Bengalen (de hadde virket der frem til 1876 og blitt trukket ut), og han ble da generalvikar for bispedømmet Dacca, og virket i det embedet i 21 år. 

I 1910 returnerte han av helsemessige årsaker tilbake til Notre Dame.

Han døde den 28. april 1920 på St. Mary of Nazareth Hospital i Chicago i USA.

Hans eldre bror var Jean-Baptiste Fallize som ble overhode og biskop for den katolske kirke i Norge, med sete i Christiania.

Referanser

Luxembourgske katolske prester
Luxembourgske medlemmer av katolske ordener
Katolske misjonærer
Luxembourgske misjonærer
Misjonærer i Bangladesh
Personer fra kantonen Wiltz